《赋门同舟赴省举》
宋代·徐遹

陈李张黄苏与周，更添徐子分相投。
竹林风月连三郡，北宿光芒聚一舟。
作者定知同议论，争臣顿是合谋猷。
胸中各有平津策，此去知谁作状头。

作者简介：徐遹，字绍闻，瓯宁（今福建建瓯）人。徽宗崇宁五年（一一○六）特奏对策第一。政和六年（一一一六）官秘书省著作郎（《宋会要辑稿》运历一之一八）。直秘阁，知广德军。事见明嘉靖《建宁府志》卷一五。今录诗二首。